৪ জানুয়ারী ২০১১ সন্ধ্যায় রাজ্যপাল তাসির ইসলামাবাদের কোশার বাজারে গিয়েছিলেন। কাদরী সেসময় তাসিরের নিরাপত্তা প্রহরীর দায়িত্বে ছিলেন। কাদরী ২৮ বার গুলি করে তাসিরকে হত্যা করেন। তিনি তৎক্ষণাৎ আত্মসমর্পণ করেন এবং গ্রেফতার হন। কাদরীর দাবী সে রাজ্যপালকে হত্যা করেছে, কারণ তাসির মুসলিমদের নবী মুহাম্মাদকে অপমান করার অভিযোগে মৃত্যুদণ্ডের আদেশপ্রাপ্ত আসিয়া বিবিকে সমর্থন করেছে ও পাকিস্তানের ধর্ম অবমাননার আইন সংশোধনের কথা বলেছেন।

যেদিন তিনি গ্রেফতার হন, তার পরপরই পাচঁদিনের জন্য তার রিমান্ড মঞ্জুর করা হয়। তাকে আদালতে ৯ জানুয়ারী ২০১১ খ্রিষ্টাব্দে উপস্থিত করা হয় এবং কাদরী স্বীকার করেন সালয়ান তাসির ধর্ম অবমাননা আইনের বিরুদ্ধে কথা বলেছেন বিধায় তাকে সে হত্যা করেছে। ১০ জানুয়ারী ২০১১ খ্রিষ্টাব্দে তাকে আদিয়ালা কারাগারে ১৪ দিনের জন্য বিচারিক রিমান্ডে পাঠানো হয়। নিরাপত্তার খাতিরে তার বিচার সেখানেই অনুষ্ঠিত হয়।

ফাঁসি
জীবনী এবং পেশা
তাসিরের হত্যা এবং বিচারকার্য
স্থাপনা